
Obec Tureň – Obecný úrad, Tureň 36, 903 01 Tureň

Zápisnica zo zasadnutia obecného zastupiteľstva
konaného dňa 25.05.2023 na Obecnom úrade od 18:00 hod.


Prítomní:
Starosta: Dominik Cisár
Poslanci: Gabriel Batoška, Mgr. Ida Deszkásová, František Mészáros, Bc. Gabriela Vokaliková, Attila Venchich

Ostatní: Mgr. Richard Blecha –hlavný kontrolór, Katarína Vinczeová – zapisovateľka.

Neprítomní:
Poslanci: Ing. Katarína Blahútová,– ospravedlnená
                 Róbert Mészáros – ospravedlnený


Návrh programu zasadnutia:
1) Otvorenie zasadnutia
2) Určenie zapisovateľa a overovateľov zápisnice
3) Schválenie programu zasadnutia obecného zastupiteľstva obce Tureň
4) Správa hlavného kontrolóra - kontrola plnenia uznesení 
5) Schválenie zámeny pozemkov medzi obcou Tureň a firmou DALI M.N.
6) Odmena kontrolóra za I. polrok 2023
7) Plnenie rozpočtu za I.Q. 2023
8) Súhlas na parkovanie na obecnom pozemku p. Vinczeová
9) Informácie starostu obce
10) Diskusia
11) Záver

K bodu 1: Otvorenie zasadnutia
Zasadnutie otvoril a viedol starosta obce, pán Dominik Cisár. Pán starosta privítal všetkých prítomných, poslancov a hlavného kontrolóra. Pán starosta skonštatoval, že je prítomná nadpolovičná väčšina poslancov a zasadnutie je uznášaniaschopné.

 K bodu 2: Určenie zapisovateľa a overovateľov zápisnice

Starosta obce informoval poslancov, že zapisovateľkou na zasadnutí je Katarína Vinczeová a za overovateľov zápisnice navrhol poslancov pána Františka Mészárosa a pána Gabriela Batošku.

K bodu 3: Schválenie programu zasadnutia obecného zastupiteľstva obce Tureň 

Pán starosta informoval, že poslanci vopred obdržali program zasadnutia. Pán starosta vyzval poslancov na doplnenie programu. Nebolo nič doplnené.
Obecné zastupiteľstvo v Turni schvaľuje program zasadnutia obecného zastupiteľstva.
Uznesenie č. 38/2023
Hlasovanie prebehlo nasledovne:
Za: 5 (Batoška, Deszkásová, F. Mészáros, Vokaliková, Venchich) 
Proti: 0
Zdržalo sa: 0  
Uznesenie bolo prijaté
K bodu 4:  Správa hlavného kontrolóra - kontrola plnenia uznesení zo zasadnutia obecného zastupiteľstva zo dňa 02.03.2023
Pán starosta dal slovo hlavnému kontrolórovi. Pán hlavný kontrolór Mgr. Blecha informoval, že všetky uznesenia sú splnené, informatívne alebo sú v riešení. Pripomenul zmluvu o zámene pozemkami  medzi DALI M.N., s.r.o. a obcou Tureň. Pripomenul že po podpísaní zmluvy treba zverejňovať zmluvu, a všetky náklady, ktoré sa týkajú zápisu do katastra nehnuteľnosti bude znášať firma DALI M.N., s.r.o.. Pán starosta informoval poslancov že zmluva je v riešení a ide o čistú zámenu 55m², kde ani jedna strana nezíska ani netratí nič a tým pádom je to bez poplatku. Návrh na vklad je už pripravený. Poslankyňa p. Vokaliková sa opýtala na geometrický plán, p. starosta informoval, že existuje a je úradne osvedčený. Poslanci obecného zastupiteľstva nemali  k tomu ďalšie otázky. Pán starosta dal hlasovať o kontrole plnenia uznesení zo zasadnutia obecného zastupiteľstva zo dňa 02.03.2023. 



Obecné zastupiteľstvo v Turni berie na vedomie správu hlavného kontrolóra – kontrola plnenia uznesení zo zasadnutia obecného zastupiteľstva zo dňa 02.03.2023
Uznesenie č. 39/2023
Hlasovanie prebehlo nasledovne:
Za: 5 (Batoška, Deszkásová, F. Mészáros, Vokaliková, Venchich)
Proti: 0
Zdržalo sa: 0

Uznesenie bolo prijaté
Pán hlavný kontrolór Blecha ešte dodal že nabudúce jeho správa bude dlhšia nakoľko bude úplná kontrola faktúr a účtov, kde bude aj záverečný účet, a k záverečnému účtu treba venovať viac pozornosti. Poslankyňa p. Vokaliková sa ešte chcela informáciu od p. hlavného kontrolóra o terminovanom účte. Pán starosta povedal, že pri terminovanom účte viazanosť je jeden mesiac. Hlavný kontrolór ešte dodal že rezervný fond môže byť na bežnom účte ale každý rok zastupiteľstvo musí odsúhlasiť koľko peňazí chce premiestniť na rezervný fond a koľko peňazí chce zahrnúť do rozpočtu, ale najideálnejšie by bolo mať dva účty, aby to bolo prehliadanejšie.
K bodu 5: Schválenie zámeny pozemkov medzi obcou Tureň a firmou DALI M.N., s.r.o.
Pán starosta obce informoval poslancov že bod 5 zámeny medzi obcou Tureň a firmou DALI M.N., s.r.o. bolo spomenuté v bode 4 pri správe hlavného kontrolóra. Pre presnú informáciu ešte raz prečítal celú výmenu pozemkov:
Obec Tureň je výlučným vlastníkom v celosti (v podiele 1/1) pozemku parc. reg. E č. 158/100, druh pozemku zastavaná plocha a nádvorie o výmere 5048 m2, ktorý je zapísaný na liste vlastníctva č. 757 k.ú. Tureň, obec Tureň, okres Senec.
Pozemok je evidovaný aj ako parc. reg. C č. 158/1, druh pozemku zastavaná plocha a nádvorie o výmere 5021 m2 v k.ú. Tureň, obec Tureň, okres Senec. List vlastníctva na pozemok parc. reg. C č. 158/1 nie je založený.
D.A.L.I.-M.N., s.r.o. je výlučným vlastníkom v celosti (v podiele 1/1) pozemku parc. reg. C č. 178/90, druh pozemku zastavaná plocha a nádvorie o výmere 9439 m2, ktorý je zapísaný na liste vlastníctva č. 793 k.ú. Tureň, obec Tureň, okres Senec.
Geometrickým plánom č. 73/2022  na oddelenie  a určenie  vlastníckych práv  k pozemku p.č. 158/6 a oddelenie pozemku p.č. 178/92, vyhotoveným dňa 23.9.2022 Ing. Romanom Nemečkom - GEO 99, autorizačne overeným dňa 23.9.2022  Ing.  Richardom  Bariakom, autorizovaným geodetom a kartografom  a úradne overeným dňa 12.10.2022 pod číslom 1767/2022 Ing. Andreou Krizsanovou  za Okresný úrad Senec, odbor katastrálny bola:                                                                                                             
a) z parc. reg. E č. 158/100 o výmere  5048 m2 odčlenená časť  o  výmere  55 m2,  ktorá bola  označená  ako  pozemok  parc.  reg. C  č. 158/6,  druh  pozemku  zastavaná  plocha a nádvorie o výmere 55 m2 vo vlastníctve Obec Tureň v celosti (v podiele 1/1),   
b) z parc. reg. C  č. 178/90  o výmere  9439  m2  odčlenená  časť o  výmere 55 m2, ktorá bola  označená  ako  pozemok  parc. reg. C  č. 178/92, druh pozemku zastavaná plocha a nádvorie o výmere 55 m2 vo vlastníctve D.A.L.I.-M.N., s.r.o.  v celosti (v podiele 1/1).   
Predmetom zámeny je pozemok parc. reg. C č. 158/6, druh pozemku zastavaná plocha a nádvorie o výmere 55 m2 k.ú. Tureň, obec Tureň okres Senec, ktorý je vo výlučnom vlastníctve Obce Tureň  a   pozemok parc. reg. C č. 178/92, druh pozemku zastavaná plocha a nádvorie o výmere 55 m2 k.ú. Tureň, obec Tureň okres Senec, ktorý je vo výlučnom vlastníctve D.A.L.I.-M.N., s.r.o..
Na základe tejto zámennej zmluvy sa Obec Tureň stane výlučným vlastníkom v celosti (v podiele 1/1) pozemku parc. reg. C č. 178/92, druh pozemku zastavaná plocha a nádvorie o výmere 55 m2 k.ú. Tureň, obec Tureň okres Senec.
Na základe tejto zámennej zmluvy sa D.A.L.I.-M.N., s.r.o. stane výlučným vlastníkom v celosti (v podiele 1/1) pozemku parc. reg. C č. 158/6, druh pozemku zastavaná plocha a nádvorie o výmere 55 m2 k.ú. Tureň, obec Tureň okres Senec.
Účastníci sa dohodli, že zámena pozemkov sa vykoná bez nároku na finančnú náhradu, teda bezodplatne z dôvodu, že zamieňané pozemky sa nachádzajú v rovnakom katastrálnom území, v rovnakom zastavanom území obce Tureň, majú rovnaké označenie ako druh pozemku - zastavaná plocha a nádvorie a majú rovnakú výmeru 55 m2.   
Pán starosta sa opýtal prítomných poslancov či majú nijaké otázky k  tomuto bodu.  Poslanci nemali ďalšie otázky. Pán starosta dal hlasovať.
Obecné zastupiteľstvo v Turni schvaľuje zámenu pozemkov medzi obcou Tureň a firmou DALI M.N.
Uznesenie č. 40/2023
Hlasovanie prebehlo nasledovne:
Za: 5 (Batoška, Deszkásová, F. Mészáros, Vokaliková, Venchich)
Proti: 0
Zdržalo sa: 0

Uznesenie bolo prijaté
K bodu 6: Odmena kontrolóra na I. polrok 2023
Pán starosta spomenul že hlavný kontrolór v predošlom polroku bol dlhodobo práceneschopný (PN),
vtedy nebola riešená jeho odmena. Pripomenul že hlavný kontrolór okrem svojej kontrolnej činnosti, ktorú vykonáva, poskytuje navyše službu pre obec, čo sa týka právnej pomoci. Oboznámil poslancov, že oni sa rozhodujú o percentuálnej výške odmeny. Poslanci môžu rozhodnúť o odmene od 0% až do maximálne 30%. Odmenu by dostal k funkčnému platu. Ďalej p. starosta spomenul, že aj v predch. Období mal 30%. Aj v rozpočte sú peniaze, ktoré môžu byť využité na odmenu hlavného kontrolóra. P. starosta navrhol 30%, poslanec p. Venchich nesúhlasil s 30 % odmenou a navrhol 15%.  P. starosta dal hlasovať 30% odmenu. 

Obecné zastupiteľstvo v Turni schvaľuje odmenu hlavného kontrolóra - za I. polrok 2023 vo výške 30% funkčného platu.
Uznesenie č. 41/2023
Hlasovanie prebehlo nasledovne:
Za: 4 (Batoška, Deszkásová, F. Mészáros, Vokaliková,)
Proti: 0
Zdržalo sa: 1 (Venchich)

Uznesenie bolo prijaté

K bodu 7: Plnenie rozpočtu za I.Q 2023 
Pán starosta informoval poslancov o čerpaní rozpočtu za I.Q.2023 Pripomenul, že niekde sa podarilo ušetriť nejaké peniaze, ale niekde sú väčšie výdavky ako to bolo naplánované, ale v celku je to prijateľné. Pri energií máme veľké výdavky ale máme od nového roka vysúťaženého nového dodávateľa na energie. Obrovským prínosom pre obec bude, tento rok keď príde k refundácií nákladov za bežecký ovál, nakoľko všetky dokumenty boli odovzdané, ktoré ešte chýbali. Je podpísaná aj žiadosť na refundáciu. Ďalej štát poskytuje mestám a obciam príspevok za pomoc Ukrajincom, nakoľko aj naša obec poslala žiadosť, bolo nám schválených 44 200 €. Tieto peniaze ešte nie sú zapracované do rozpočtu nakoľko ešte neprišli na účet. Pán hlavný kontrolór pripomenul poslancom že oni sa budú rozhodovať v rozpočtovom opatrení. Pán starosta informoval, že obci sa vďaka poslankyni p. Deszkásovej, podarilo získať grant od Nadácie SPP vo výške 3 000€, ktorý je určený na dokončenie dopravného ihriska, s tým že je vyčíslená spoluúčasť ca700€, ktoré pôjdu z obecného rozpočtu. Pán starosta pochválil poslankyňu p. Deszkásovú za jej prácu. Pán hlavný kontrolór sa opýtal či v Covidovom období obec brala nejaké kontokorektné úvery. Pán starosta povedal, že nie a zatiaľ sa ani neplánuje. Poslankyňa p. Vokaliková pripomenula, že zistí aký úver by mohla dostať obec a aké sú teraz podmienky.  Pán starosta sa opýtal poslancov či majú nejaké ďalšie otázky k rozpočtu. Poslanci nemali ďalšie otázky.
Obecné zastupiteľstvo v Turni berie na vedomie plán plnenia rozpočtu za I.Q 2023
Uznesenie č. 42/2023
Hlasovanie prebehlo nasledovne:
Za: 5 (Batoška, Deszkásová, F. Mészáros, Vokaliková,  Venchich)
Proti: 0
Zdržalo sa: 0

Uznesenie bolo prijaté
K bodu 8: Súhlas na parkovanie na obecnom pozemku p. Vinczeová
Pán starosta informoval poslancov, že bolo mu doručená  žiadosť od p. Vinczeovej na vybudovanie parkovacieho miesta pred domom číslo domu 278, na parcele 158/1, na obecnom pozemku. Keďže je to obecný pozemok rozhodnutie je na obecnom zastupiteľstve. Informoval, že by bolo dobré vypracovať konkrétne VZN, v ktorom by bola vypracovaná parkovacia politika a konkrétne určený vzhľad parkoviska, ktorú by mohol majiteľ domu pred sebou ale na obecnom pozemku vybudovať.  Poslankyňa p. Deszkásová povedala, kým nemáme na to konkrétne schválené VZN nemôžeme určiť vzhľad parkovacieho miesta, poslanci s ňou súhlasili. P. Batoška povedal, že obecné zastupiteľstvo teraz aj tak má schvaľovať či p. Vinczeovej povolí parkovanie na obecnom pozemku alebo nie.  Poslanci súhlasili, aby do budúcna bolo vypracované VZN. Pán starosta dal hlasovať.

Obecné zastupiteľstvo v Turni schvaľuje parkovanie na obecnom pozemku p. Vinczeovej pred domom 278 . 
Uznesenie č. 43/2023
Hlasovanie prebehlo nasledovne:
Za: 5 (Batoška, Deszkásová, F. Mészáros, Vokaliková, Venchich)
Proti: 0
Zdržalo sa: 0

Uznesenie bolo prijaté
P. Venchich pozval poslancov na hasičské preteky, ktoré sa konajú 27.05.2023. Ospravedlnil sa ale musel odísť zo zasadnutia.
K bodu 9:  Informácie starostu obce
Pán starosta informoval poslancov:
- Verejná vyhláška vybudovať Centrum mechanického – biologickej úpravy v katastri Kráľová pri Senci. Zámer je zverejnený na úradnej tabuli. Obec sa má vyjadriť do 21 dni. Poslanci sa dohodli, že budú ešte zisťovať ďalšie informácie. Požiadali p. starostu aby pozval zástupcov fi. Kosit na spoločné stretnutie za účelom bližších informácii. 

- Povolenie stánkov na hračky- predajcovia na hodoch - viacerý predajcovia podali žiadosť na predaj na hodoch. Predajcovia za predajné miesto budú platiť podľa nového VZN.

- Rekonštrukcia obecného úradu – projekt bol rozšírený, vybavuje sa stavebné povolenie, násl. budeme posielať žiadosť o dotáciu.

- Rekonštrukcia obecného klubu – momentálne je uzavretý kvôli havarijnému stavu na základe odporúčania statika. Návrh opravy stropu máme. Cenový odhad je okolo 5 000€. Poslankyňa p. Deszkášová  zistí či nie je výzva na podobné rekonštrukcie.

- Vsakovacie jamy – v máji bolo 5 ks vsakovacích jám vyčistených. Monitorované boli po daždi, v rámci možností fungujú. Pri škole ešte treba šachtu obbetónovať. Poslankyňa p. Vokaliková sa informovala či sa nedá vyčistiť vsakovacia jama pri parku pri RD p. Nagya, p. starosta vysvetlil, že tam teba vykopať jamu, dať nanovo geotextíliu a kamene. Poslanec p. Mészáros navrhol vsakovaciu jamu pred RD p. Szkurákovej. Pán starosta informoval, že p. Köszikla ponúkol svoju pomoc ohľadom rekonštukcie vsakovacej jamy pred RD p. Takácsovej.

- Revitalizácia centrálnej križovatky pri Coop Jednota a. s. – čaká sa na rokovanie s majiteľmi keďže značná časť pozemkov je v ich vlastníctve. Po rokovaní budeme vedieť bližšie informácie či sa dá realizovať pripravený projekt.

- Rozšírenie jedálne v materskej škôlke príp. kapacity MŠ– s projektantom informatívne rokovanie už prebehlo. Hľadáme riešenia.

- Kompletná inovácia výpočtovej techniky na obecnom úrade (systém DCOM, URBIS)– nové softvérové programy,  všetko je ešte v procese a chvíľku ešte potrvá kým všetko nabehne ako má byť. Celé vybavenie bolo dodané a inštalované z dotácií. Do budúcna, rozhodnutia sa budú dať vytlačiť s QR kódom a bude sa dať platiť bezhotovostne. Pracovníčky obecného úradu teraz toho budú mať veľa ale táto technika by im mala zefektívniť a uľahčiť prácu. Poslankyňa p. Vokaliková sa opýtala na terminál, za aký poplatok to bude mať obec. P. starosta povedal, že zatiaľ je to v riešení.

Nová mzdárka - Eva Vinczeová mzdárka od 1. mája skončila prac. pomer ale ešte vypomáha -  na jej miesto bola prijatá externá mzdárka, ktorá robí aj pre ďalšie obce. Poslankyňa p. Deszkášová sa opýtala či je to takto lacnejšie. Pán starosta povedal že áno.

Technický pracovník – p. starosta informoval že sa zamýšľa nad posilou k Ondrejovi Keveždovi, nakoľko je vidieť, že nestíha svoju prácu. Aj keď 3 týždne sme mali kosačku pokazenú, keď sa malo kosiť a potom prišlo daždivé počasie, naraz toho bolo strašne veľa. Keďže sú aj iné práce, ktoré by sme radi robili ostáva táto myšlienka na stole.

- Optická sieť – realizačná firma by mala začať v II polovici tohto roka

- Rekonštrukcia elektriky na pódiu -revízny technik vypracuje návrh na riešenie. Pán starosta informoval, že máme ponuku sponzorského daru na túto dodávku a prácu. Ďalej je v riešení výmena led osvetlenia na slanisku nakoľko celá dedina má led osvetlenie, a cítiť na faktúrach, že je tam ešte staré osvetlenie. Aj tu máme ponuku sponzorského daru. Ďalej sa hľadá riešenie na rekonštrukciu elektriny v kuchyni v materskej škole. Plánuje sa to na letné obdobie, keď sa bude rekonštruovať ďalší jeden celý pavilón.

- Základná škola – v letnom období bude rekonštruovaná – pôjde o maľovku, sanáciu vlhkých stien a podobne. Poslankyňa p. Vokaliková sa opýtala  či zákl. škola Senec vstúpi do našej školy, keďže bolo spomínané žeby si mal Senec vytvoril elokované pracovisko v Turni. Pán starosta povedal že nie, a dodal že maďarská trieda nebude od nového školského roka a to z dôvodu, že na zápis nedošlo žiadne dieťa. A v nasl. šk. roku by nám ostali 3 deti. Školu sa budeme snažiť udržal a pracovať na lepších podmienkach. Poslankyňa p. Deszkásová pripomenula, že bolo by dobré zverejniť informáciu z akého dôvodu bude zatvorená maďarská škola. Pán starosta povedal, že to má presný proces prvom rade sa čaká na stanovisko od rady školy.  Pán starosta dal hlasovať.

Obecné zastupiteľstvo v Turni berie na vedomie informácie starostu obce.
Uznesenie č. 44/2023
Hlasovanie prebehlo nasledovne:
Za: 4 (Batoška, Deszkásová, F. Mészáros, Voklaiková,)
Proti: 0
Zdržalo sa: 0

Uznesenie bolo prijaté
 
K bodu 10: Diskusia
Pán starosta informoval poslancov, že už je pripravený plagát na MDD a deň obce a budúci týždeň sa zverejní. Poslankyňa p. Vokaliková sľúbila, že zabezpečí skakací hrad. Pán starosta navrhol ešte jednu stretávku na prediskutovanie programu na deň detí. Pán starosta plánuje nakúpiť lavicové súpravy približne  20 ks. Poslanec p. Batoška a poslanec p. F Mészároš sa opýtali či by sa nedali opraviť staré lavice, no z pohľadu ich stavu by to bolo náročné. Pán starosta informoval poslancov že bude treba hľadať novú učiteľku do ZŠ ako aj novú p. upratovačku.
P. Farkaš sa informuje či by sa nemohlo zariadiť takzvaná tichá nedeľa ako to majú aj v obci  v Novej Dedinke. Pán starosta a poslanci ešte sa zamyslia nad tým. 
K bodu 16: Záver 
Na záver pán starosta, Dominik Cisár poďakoval všetkým prítomným za účasť a zasadnutie ukončil. Zasadnutie bolo ukončené o 20:00 hod.

Zapísala:	Katarína  Vinczeová   		.....................................

Overovatelia:	František Mészáros		.....................................

Gabriel Batoška   	            .....................................


V Turni, dňa 25.05.2023

